La Setmana de la Mobilitat de Paterna aposta pel transport sostenible
17/09/2019

# La Setmana de la Mobilitat de Paterna aposta pel transport sostenible

[![La Setmana de la Mobilitat de Paterna aposta pel transport sostenible](/images/noticias/2019/09/movilidad-gr.jpg)](/images/noticias/2019/09/movilidad-gr.jpg)

17.09.2019

Tant la línia de l'autobús urbà com les línies de Paterna a l'hospital La Fe i de Lloma Llarga a València, seran gratuïtes el divendres 20 i el dissabte 21 de setembre

L'Ajuntament de Paterna se suma un any més a la Setmana Europea de la Mobilitat amb un ampli programa d'activitats que tenen com a objectiu conscienciar a la ciutadania sobre la necessitat d'apostar per una mobilitat més sostenible per a protegir el medi ambient.  
  
Sota el lema “Camina amb nosaltres”, la campanya també persegueix que els veïns i veïnes canvien els trajectes curts amb cotxe per anar caminant o amb bicicleta, de manera que es reduïsca la contaminació al mateix temps que s'adquireixen hàbits que milloren la salut.  
  
A aqueix respecte, la Tinenta d'Alcalde de Seguretat, Mobilitat i Transició Ecològica, Nuria Campos ha destacat que “des de l'Ajuntament estem treballant per a adaptar la ciutat a un model de mobilitat més sostenible i respectuós amb el medi ambient, millorant infraestructures i serveis i fent més accessible tota la ciutat”.  
  
A més, i en aqueix sentit, Campos ha recordat que “Paterna compta amb més de 45 quilòmetres de carril bici i rutes saludables, 160 bicicletes de lloguer, una línia d'autobús urbà i dues línies que connecten el municipi amb València capital”.  
  
Amb l'objectiu de facilitar un transport alternatiu, i coincidint amb el Dia Sense Cotxe, tant la línia de l'autobús urbà com les línies de Paterna a l'hospital La Fe i Lloma Llarga – València seran gratuïtes el divendres 20 i el dissabte 21 de setembre.  
  
Quant a les activitats programades, el divendres 20 a les 18 hores se celebrarà, en la plaça Exèrcit Espanyol, un berenar amb orxata i fartons per a vianants, en la qual els assistents podran gaudir de tallers infantils, aparcaments animats i música.  
  
Finalment, el diumenge 22 de setembre, es realitzarà una marxa ciclista de 12 quilòmetres que eixirà de la plaça de l'Ajuntament a les 9 hores i recorrerà la Canyada per a finalitzar en el Parc Central on hi haurà activitats infantils i s'instal·larà un parc infantil de trànsit. A més, els participants de la marxa rebran una bossa ciclista i entraran en el sorteig d'una bicicleta.